
K O R R A L D U S

Narva                                                                                                     ___.__.2013 nr ______


Narva linna munitsipaalkoolide 
õpilaste koolilõuna tegeliku maksumuse kehtestamine


1. Asjaolud ja menetluse käik
Narva Linnavolikogu 18.07.2013. a määrusega nr 19 „Narva linna 2013. Aasta eelarve muutmine nähti alates 01.09.2013. a ette ühe Narva linna munitsipaalkoolide õpilaste koolilõuna tegeliku maksumuse suurendamist 0,05 eurot võrra ühe õpilase kohta ööpäevas. Seega, arvestades ka riigieelarves varem suurendatud koolilõuna toetuse suurust, moodustab koolilõuna ümberarvestatud maksumus 1,16 eurot ühe õpilase kohta ööpäevas. Koolilõuna maksumuse suurendamise põhjuseks on viimasel ajal toiminud märkimisväärne toidukaupade ja toidu valmistamiseks vajalike teenuste hindade tõus.

2. Õiguslikud järeldused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega on pandud täitmiseks valitsusele. 
2.2 Vastavalt Narva Linnavolikogu 15.03.2007. a määruse nr 9 „Narva linna munitsipaalkoolide õpilaste koolilõuna toetuse kasutamise tingimused ja kord“ § 2 punktile 2.4 kehtestab Narva Linnavalitsus oma korraldusega koolilõuna tegelikku maksumust.

3. Otsus
Kehtestada koolilõuna tegelikku maksumust ühe õpilase kohta õppepäevas 1,16 eurot.

4. Rakendussätted
4.1. Tunnistatakse kehtetuks Narva Linnavalitsuse 29.12.2010. a korraldus nr 1684-k “Narva linna munitsipaalkoolide õpilaste koolilõuna tegeliku maksumuse kehtestamine”.
4.2. Korraldus jõustub seaduses sätestatud korras.
4.3. Korraldus rakendub alates 01. septembrist 2013. a.
4.4. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

